Jong Haaie-slot skuif Frankryk toe | Netwerk24
Deur Tinus van Staden 16 Julie 2021 14:24
JJ van der Mescht verlaat die Haaie om hom by Stade Francais in Parys aan te sluit. Foto: Gallo Images
Die jong reus JJ van der Mescht is vroeër van sy kontrak by die Haaie vrygestel om hom by Stade Francais in Parys aan te sluit.
Die slot Van der Mescht (22) het hom in 2018 by die Haaie aangesluit en was deel van die unie se o.19-span wat die nasionale o.19-kampioenskap daardie jaar gewen het.
Van der Mescht staan 1,98 m in sy sokkies en weeg 'n massiewe 135 kg. Die Haaie se uitvoerende hoof, Eduard Coetzee, sê hulle is teleurgesteld om 'n jong speler van sy kaliber te verloor.
"Hy het ongelooflike potensiaal en ons hoop sy skuif na Frankryk gee vir hom nuwe motivering om aan sy fiksheid en dissipline te werk," sê Coetzee.